NaiveNeuron/SloPal huggingface dataset:
Hrnčiar, Andrej, podpredseda NR SR (2018-03-14):
Ďakujem. Pani poslankyňa Gaborčáková.
Šeliga, Juraj, podpredseda NR SR (2020-06-03):
Ďakujem pekne. Už je v sále pán minister ako navrhovateľ. Poprosím pána spravodajcu, aby rovnako zaujal svoje miesto pre spravodajcu. Dobre, pán spravodajca je tiež v sále. A teraz poprosím a dávam zároveň slovo pánovi poslancovi Osuskému, ktorý je prvý ústne prihlásený do rozpravy. Nech sa páči, pán poslanec.
Zmajkovičová, Renáta, podpredsedníčka NR SR (2013-10-24):
Pán poslanec Galko.
Sulík, Richard, predseda NR SR (2011-02-02):
Ďakujem pekne. V rozprave vystúpi ďalší rečník pán poslanec Faič. Nech sa páči.
Blaha, Ľuboš, poslanec NR SR (2016-09-07):
Ďakujem. Dovoľte pripomenúť kolegom z európskeho výboru, že o 12.00 máme v miestnosti č. 149 výbor, budeme posúvať odôvodnené stanovisko voči kvótam, tak poprosím o plnú účasť.
Blanár, Juraj, podpredseda NR SR (2023-06-27):
Takže hlasovanie o tomto návrhu zákona bude zajtra o jedenástej hodine. Ďakujem pánovi navrhovateľovi aj pánovi spravodajcovi a prerušujem rokovanie o tomto bode programu. Teraz pristúpime k ďalšiemu bodu schváleného programu, a tým je druhé čítanie o návrhu poslanca Miloša Svrčeka na vydanie zákona, ktorým sa mení a dopĺňa zákon č. 150/2013 Z. z. o štátnom fonde rozvoja bývania a v znení, teda v znení neskorších predpisov a ktorým sa menia a dopĺňajú niektoré zákony. Je to tlač 1548, spoločná správa je pod tlačou 1548a. Udeľujem slovo pánovi navrhovateľovi Svrčekovi, aby návrh zákona uviedol v pléne. (Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony , tlač 1548.)
Pellegrini, Peter, predseda NR SR (2023-12-12):
Pán poslanec Pollák.
P. Farkas, poslanec: (2004-05-12):
Ide o to, že sa obávajú kolegovia zo Slovenskej akadémie vied toho, že nebudú môcť voľne disponovať s rozpočtovými prostriedkami, ktoré sú vytýčené v štátnom rozpočte, a budú brzdení zo strany rezortu, pod ktorý bude patriť podľa vládneho návrhu zákona aj Slovenská akadémia vied. No ale aj jednostranne to ponímajú ako určitý stupeň nezávislosti od štátnych orgánov, od vlády, ale je to iba formálna stránka veci, lebo keď Národná rada odsúhlasí prostriedky v rámci štátneho rozpočtu pre určité kapitoly, tak tie prostriedky sú nemenné, respektíve ich môže meniť iba vláda a jednoznačne sú stanovené týmto štátnym rozpočtom, len tá operácia prebehne v súvislosti so Slovenskou akadémiou vied prostredníctvom ministerstva školstva. V tejto súvislosti sa musím vyjadriť aj k iným požiadavkám, lebo nie iba Slovenská akadémia vied, ale aj ďalšie inštitúcie, napríklad Najvyšší súd, Generálna prokuratúra, ba dokonca ešte aj zahraniční Slováci sa obrátili na mňa s požiadavkou, s otvorenou požiadavkou o vytvorenie vlastnej kapitoly v rámci rozpočtu. A keď som rokoval s týmito inštitúciami, každý poukazoval na stránku nezávislosti, že je to určitý stupeň nezávislosti aj v očiach zahraničia, aj verejnosti, od vlády a vládnych orgánov. Prosím, tieto otázky budú otvorené a v rámci druhého čítania budeme môcť o týchto otázkach diskutovať, a veľmi plodne diskutovať, a argumentovať a na základe toho potom budeme môcť rozhodovať. Z viacerých úst tu odznela požiadavka, aby všetky výbory prerokovali tento návrh. Ja som sa v pôvodnom úvodnom slove vyjadril, že všetky výbory to prerokujú, okrem tých spomenutých výborov - mandátový a imunitný výbor, na kontrolu činnosti SIS, Vojenského spravodajstva, ostatné výbory všetky prerokujú tento návrh a budete môcť prijímať potom pozmeňujúce návrhy k tomuto vládnemu návrhu zákona. Pán kolega Šulaj sa vyjadril, že už neskoro prerokúvame tento vládny návrh zákona v súvislosti s tým, že sme už v Európskej únii a mali sme prijať tento zákon skôr a prijať aj štátny rozpočet na rok 2004 v zmysle už nového zákona o rozpočtových pravidlách. Na margo iba chcem pripomenúť, že zákon o štátnom rozpočte na rok 2004 je v súlade so všetkými európskymi požiadavkami a tento štátny rozpočet po prvýkrát v dejinách Slovenskej republiky bol vypracovaný v súlade s medzinárodnou metodikou a vyhovuje všetkým požiadavkám, ktoré tu boli kladené zo strany Európskej únie. Vládny návrh rozpočtu už pozerá ďalej za tento horizont, keď chceme otvárať, po prvé, programové rozpočtovanie a, po druhé, viacročné rozpočtovanie minimálne na tri roky. Ostatní kolegovia sa taktiež vyjadrili ku kapitole Slovenskej akadémie vied. Ešte raz chcem podčiarknuť, bude tu možnosť bohato diskutovať o tomto návrhu v rámci druhého čítania a dúfam, že táto diskusia bude veľmi plodná a bude v prospech predloženého vládneho návrhu zákona. Ďakujem vám pekne za pozornosť.
Viskupič, Marián, poslanec NR SR (2020-12-08):
Pán predsedajúci, ďakujem za slovo. Vážené kolegyne, kolegovia, vážený pán minister, vzhľadom na pozmeňujúci návrh, ktorý som predniesol k tlači 307 v piatok 4. decembra v rozprave, chcem uviesť, že som sa v jeho prednese pomýlil a omylom som prečítal sumu 9 miliónov 101-tisíc namiesto správnej sumy 9 miliónov 104-tisíc. Uvádzam preto túto opravu a dodávam, že v písomnom vyhotovení je uvedená táto správna suma. Ďakujem pekne.
Laššáková, Jana, podpredsedníčka NR SR (2015-05-13):
Ďakujem pekne, pán minister. Zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, pre vzdelávanie, vedu, mládež a šport, poslancovi Ľubomírovi Petrákovi. Nech sa páči, pán spravodajca, máte slovo.
Fico, Robert, podpredseda NR SR (2011-12-08):
Ďakujem, pán poslanec. Chcem sa spýtať navrhovateľa, či chce zaujať stanovisko k rozprave. Áno. Nech sa páči, pán poslanec.
Krátky, Rastislav, poslanec NR SR (2023-10-25):
Ďakujem pekne. Igor, dobre, že si vystúpil, pretože je dobré si povedať pred voľbou predsedu Národnej rady, že aká je situácia. A my si pamätáme po voľbách ten zlý pocit, ktorý zdieľalo s nami, zdieľali s nami státisíce ľudí. A dnes sa vracajú na stoličky staronoví ľudia zo strany SMER, HLAS, ktorá v minulosti síce nevládla, ale bola súčasťou SMER-u, zo strany SNS a pamätáme si, ako gazdovali. Pamätáme si unesený štát, pamätáme si suterén politiky, pamätáme si uprednostňovanie vlastných záujmov pred záujmy ľudí. A pri vzniku novej vlády zvyknú ľudia s nádejou čakať, ako sa nová vláda zapíše. Dnes sme v situácii, že ľudia tŕpnu. Že ľudia tŕpnu, aby to nebolo tak, ako keď naposledy končili. A zároveň, Igor, faktické poznámky, ktoré si dostal, ukazujú, že aj tento suterén v týchto ľudí ostal.
Blanár, Juraj, podpredseda NR SR (2020-11-12):
Ďakujem. Pán predseda Fico, povedali ste chronológiu, ktorú by som ešte aj trošku doplnil, pretože je to potrebné dať aj trošku do kontextu. Viete, ako sa zrodilo vlastne celoplošné testovanie? Zrodilo sa tak, že na stretnutí v Bruseli to povedal pán Matovič ako prvej kancelárke Merkelovej. Prezidentka ešte ani netušila, o čo ide. Potom sa vrátil späť a povedal, že v podstate to musel držať všetko v tajnosti, pretože obstarávali nejako v tajnosti nejaké antigénne testy. V podstate celú tú tajnosť vedeli, prešlo niekoľko týždňov, tuším, že tri týždne, a slávnostne alebo záchranne sa postavili pred kamery a pán premiér Matovič povedal, že musíme spustiť narýchlo veľkú akciu, kde môžu byť aj chyby, aj ohrozenia, narýchlo, to znamená, tie tri týždne o tom vôbec nevedel, ale narýchlo teraz potrebovali spustiť testovanie. To všetko jasne hovorí o tom, že ako to bolo pripravené. Nehovoriac o tom, že armáda bola zapojená do celej tejto činnosti bez toho, aby prezidentka o tom rozhodla, ale to už sme viackrát spomínali. No a k tým testom, antigénom, o tom už je veľa, veľa povedaného. Nehnevajte sa, ale ak hovoríte, že sa niektoré krajiny od nás nejakým spôsobom inšpirujú, tak mi povedzte ktoré? Ja neviem o žiadnej krajine, ktorá by sa od nás inšpirovala. Ja si len pamätám naposledy, že v Anglicku využili testovanie v Liverpoole, ale nie tak, že iba rýchlotestom, ale troma rôznymi testami, ktoré vzájomne potom porovnajú a povedia, tak tieto sú pre nás dôležité a potom budú lokálne testovať tam, kde to bude nevyhnutné. Čiže, dámy a páni, vláda vystavila sloven... (Prerušenie vystúpenia časomerom.)
Žiga, Peter, podpredseda NR SR (2024-06-11):
Prezentujme sa a hlasujme. (Hlasovanie) 140 prítomných, 78 za, 31 proti, 31 sa zdržalo. Konštatujem, že Národná rada po opätovnom prerokovaní schválila zákon o mimoriadnych opatreniach pre strategické investície, vrátený prezidentkou Slovenskej republiky. Budeme pokračovať v hlasovaní v druhom čítaní o zákone z 21. mája 2024, ktorým sa mení a dopĺňa zákon č. 284/2014 o Fonde na podporu umenia, vrátenom prezidentkou Slovenskej republiky na opätovné prerokovanie Národnou radou. Máme to uvedené ako tlač 349. Dávam slovo spoločnému spravodajcovi z výboru pre kultúru a médiá poslancovi Jánovi Mažgútovi, aby hlasovanie uvádzal. (Hlasovanie o zákone z 21. mája 2024, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 349.)
Pellegrini Peter, predseda NR SR (2015-02-18):
Poprosím, keby, poprosím vás naozaj o kľud v rokovacej sále, a vonku keby ste si mimo rokovacej sály mohli dodiskutovať túto záležitosť. (Reakcie z pléna.) Ešte raz, pán Brocka, aj vy, poprosím, zdrže sa tam komentárov. Ďakujem veľmi pekne. Už je kľud v rokovacej sále. Pán poslanec Beblavý, nech sa páči, môžete predniesť svoje vystúpenie.
Paška, Pavol, predseda NR SR (2014-01-28):
(Hlasovanie.) 144 prítomných, 98 za, 23 proti, 20 sa zdržali, 3 nehlasovali. Návrh skupiny poslancov, aby sa vykonala táto voľba tajne, sme schválili. Chcem vás informovať, že tak, ako bolo uvedené, samotnú tajnú voľbu vykonáme 30. januára po hlasovaní po 17.00 hodine spolu s hlasovaním o návrhu na voľbu členov správnej rady tlačovej agentúry. Aj k tomuto bodu podala skupina poslancov návrh, aby sa voľba vykonala tajne. Budeme v druhom čítaní teraz hlasovať o vládnom návrhu zákona č. 220/2004 Z. z. o ochrane a využívaní poľnohospodárskej pôdy, tlač 757. Pani poslankyňa Košútová uvedie hlasovanie. (Hlasovanie o vládnom návrhu zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 757.)
Gaborčáková, Soňa, poslankyňa NR SR (2017-05-19):
Ďakujem za odpoveď, ale teda pán minister mi neodpovedal, či môžu byť žiadateľmi špeciálne základné školy. A súvisí to vlastne s tou prvou položenou otázkou, že ak patria pod kompetencie ministerstva vnútra školy, to sú špeciálne základné školy, napríklad aj pri tejto výzve sa nemôžu uchádzať o výstavbu napríklad detského ihriska. Práve to je problém, prečo sú pod ministerstvom vnútra a nie pod ministerstvom školstva. Ďakujem.
Fecko, Martin, poslanec NR SR (2013-02-13):
Ďakujem pekne. Pán kolega, áno, ja som tiež za to, aby jeden príjem zo štátneho rozpočtu, resp. z verejných financií stačil, ktorý by mali poberať dôchodcovia. A neberte to osobne, beriem to ako „z“ s malým „z“ , niekedy sa hovorilo, že „práca nie je zajac, neutečie“. Ale práca na Slovensku zjavne je zajac, uteká nám, nemáme prácu. Takže ja som sa, doplním vás, ja som sa tiež stretol a, samozrejme, stretávam sa s ľuďmi, aj s dôchodcami a tí, ktorí majú nezamestnané deti a vnúčatá, sami hovoria: Martin, rob s tým niečo, robte tam s tým niečo, lebo ani naše decká sa nedostanú na tieto, by som povedal, posty, kde sú tí dôchodcovia. Takže som veľmi rád, že takáto novela zákona je tu predkladaná. A čo sa týka toho mylného obdobia, no, tak by som povedal, že ja som bol tiež veľmi prekvapený, akým spôsobom sa postavil klub KDH ku návrhu pani poslankyne, a mal som za to, že to mali už prejednané vopred, aká bude podpora, aká nebude podpora, lebo je tu zásadný rozdiel. Vtedy to mohlo byť prijaté a teraz sa bojím, že to prijaté nebude. Takže tu je o tom, či sa tie šance ponúkajú ešte raz, alebo iba raz, že dáš alebo nedáš. Ďakujem.
Figeľ, Ján, podpredseda NR SR (2013-05-22):
Ďakujem pekne. Ďalším prihláseným do rozpravy je pán Peter Osuský zo strany SaS. Nech sa páči.
Paška, Pavol, predseda NR SR (2014-07-03):
Pán poslanec Kolesík.
A. Belousovová, podpredsedníčka NR SR: (2008-05-15):
Zároveň vyhlasujem krátku, 5-minútovú prestávku. Chcem ešte raz pripomenúť, že predseda Národnej rady zvolal hneď po ukončení hodiny otázok poslanecké grémium. (Prerušenie rokovania o 15.06 hodine.) (Zasadnutie poslaneckého grémia.) (Pokračovanie rokovania o 15.42 hodine.)
Bublavý, Dušan, poslanec NR SR (2016-12-01):
Ďakujem pekne za slovo, pán podpredseda. Vážené panie poslankyne, páni poslanci, vážení hostia, Výbor Národnej rady Slovenskej republiky pre verejnú správu a regionálny rozvoj ma uznesením č. 50 z 21. novembra 2016 určil za spravodajcu k návrhu zákona o volebnej kampani v politických stranách a politických hnutiach (tlač 305). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 27. januára 2017 a v gestorskom výbore do 30. januára 2017. Pán podpredseda, skončil som, môžete, prosím, otvoriť rozpravu.
P. Hrušovský, predseda NR SR: (2005-09-22):
Otváram rozpravu o tomto bode programu. Do rozpravy nemám žiadne písomné prihlášky. Ústne? Tiež nevidím, že by sa niekto z prítomných poslancov chcel do rozpravy prihlásiť, preto prerušujem rokovanie o tomto návrhu. Poprosím pána poslanca Federiča, aby uviedol ako druhý v poradí návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (tlač 1283). Nech sa páči, pán poslanec Federič.
Číž, Miroslav, podpredseda NR SR (2015-01-28):
Dobre, poprosím o kľud v sále, vážené kolegyne, kolegovia. Posledný písomne prihlásený do rozpravy je pán poslanec Lipšic. Po ňom bude možnosť prihlásiť sa do rozpravy ústne, po jeho vystúpení. Máte slovo, pán poslanec.
M. Hort, podpredseda NR SR: (2008-03-26):
Slovo teraz dávam pánovi poslancovi Stanislavovi Janišovi, ktorý vystúpi za poslanecký klub SDKÚ – DS. Nech sa páči.
Stuška, Michal, poslanec NR SR (2024-04-18):
Teraz prejdeme k hlasovaniu o pozmeňujúcom návrhu podanom v rozprave. Dajte, prosím, hlasovať o pozmeňujúcom návrhu pána poslanca Horeckého.
Zmajkovičová, Renáta, podpredsedníčka NR SR (2014-03-19):
Pán poslanec Hraško.
Gašpar, Tibor, podpredseda NR SR (2024-09-11):
Ďakujem pánovi poslancovi, na neho chcú reagovať dvaja páni poslanci. Takže pán Bartek, faktická. Nech sa páči.
Pellegrini, Peter, predseda NR SR (2024-01-09):
Pán poslanec Jakab.
Habánik, Jozef, poslanec NR SR (2022-09-27):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľte, aby som odôvodnil návrh zákona, ktorým sa mení a dopĺňa zákon č. 131/2002 Z. z. o vysokých školách. Cieľom predloženého návrhu zákona je dosiahnuť, aby zákonný nárok na odstupné pri skončení pracovného pomeru mali okrem vysokoškolských učiteľov aj ďalšie kategórie zamestnancov vysokých škôl uvedených v § 80 predmetného zákona, a to výskumní pracovníci a umeleckí pracovníci. Ďalej navrhujeme vypustiť ustanovenia obsadzovania funkčných miest docentov a profesorov na dobu určitú vzhľadom na kritérium dosiahnutia veku. Pracovnoprávne vzťahy pri obsadzovaní funkčných miest a funkčných miest profesorov si podrobnejšie upraví vysoká škola vo svojich vnútorných predpisoch a to v súlade s plnením svojho poslania a zamerania výskumnej, vývojovej alebo umeleckej a ďalšej tvorivej činnosti. Ďakujem pekne za slovo.
Pleštinská, Zita, poslankyňa NR SR (2020-09-29):
Ďakujem, pán predsedajúci. Pani kolegyňa Bittó Cigániková, sme na rôznych póloch k tejto téme, ale aj tak ma udivuje váš taký bohorovný postoj k ľudskému životu. Moderný svet je preto moderný, že môže rozhodovať o živote počatého dieťaťa? Život dieťaťa sa nikdy nemôže postaviť do protikladu so životom matky. Ktorákoľvek žena, ktorá sa rozhodne pre potrat, zasahuje aj do svojho života, či už po stránke telesnej, psychickej, ako aj duchovnej. Akákoľvek ochrana nenarodeného života je zároveň aj ochranou matky. V štatistikách si nájdeme pozitívne čísla klesajúceho počtu chirurgických potratov. Potraty tabletkami však unikajú tejto evidencii. Pri chemickom potrate sa navyše vzbudzuje dojem, ako by išlo o niečo menej závažné než chirurgický potrat. Nie je celkom jednoznačné ani to, či je takýto potrat šetrnejší. Aj keby sme nebrali do úvahy morálne hľadisko, ide vždy o drastický a dramatický zásah do fyziologického procesu i do psychika, psychiky ženy. Najsmutnejšia je však likvidácia bezbranného ľudského života, ktorý len nedávno začal existovať. Ďakujem pekne.
F. Tóth, minister kultúry SR: (2006-03-15):
Cieľom dohovoru je vytvorenie adekvátnych podmienok na ochranu nehmotného kultúrneho dedičstva tak, aby prispeli k upevňovaniu povedomia o nehmotnom kultúrnom dedičstve ako trvalej súčasti svetovej kultúrneho dedičstva k podpore a rozvíjaniu rozmanitosti jeho prejavov okrem iného ústnej tradície, akčné umelecké prejavy, ako napríklad hudba, tanec, divadlo, tradičné zvyky, rituály slávnostné i remeselné praktiky a podobne, a k hlbšiemu poznaniu jednotlivých oblastí nehmotného kultúrneho dedičstva spoločenstiev, skupín a jednotlivcov a k jeho rozvoju na miestnej, národnej a medzinárodnej úrovni. Spolu s ďalšími významnými medzinárodnými právnymi nástrojmi, ktoré vznikli na pôde UNESCO a Rady Európy a ktorých zmluvnou stranou je Slovenská republika v oblastiach, ako sú napríklad archeologické, architektonické dedičstvo, filmová produkcia, audiovizuálne dedičstvo, ochrana autorských práv, nezákonný dovoz a vývoz a prevod vlastníctva kultúrnych predmetov, ochrana počas ozbrojeného konfliktu a ďalšie, bude ratifikácia Dohovoru na ochranu nehmotného kultúrneho dedičstva znamenať ďalší krok, ktorý vykoná Slovenská republika smerom k riešeniu špecifických aspektov ochrany tejto konkrétnej súčasti kultúrneho dedičstva, t. j. jeho nehmotnej zložky. Cieľom dohovoru je súčasne posilniť na medzinárodnej úrovni inštitucionálne a finančné mechanizmy ochrany nehmotného kultúrneho dedičstva vytvorením medzivládneho výboru na ochranu nehmotného kultúrneho dedičstva a fondu nehmotného kultúrneho dedičstva. Urýchlená ratifikácia dohovoru do konca marca tohto roku vytvára pre Slovenskú republiku šancu mať svojho člena v Medzinárodnom výbore na ochranu nehmotného kultúrneho dedičstva, ktorý sa dohovorom ustanovuje a ktorého členovia budú vybratí spomedzi krajín, ktoré sú k dnešnému dňu zmluvnými stranami dohovoru. K dnešnému dňu je to 32 krajín. Záväzky, ktoré vyplynú z jednotlivých ustanovení dohovoru pre Slovenskú republiku, sú rámcovo upravené príslušnými ustanoveniami zákona č. 61/2000 Z. z. o osvetovej činnosti v znení zákona č. 416/2001 Z. z. a zákona č. 4/1958 Zb. Slovenskej národnej rady o ľudovej umeleckej výrobe a umeleckých remeslách a nadväzujúcimi právnymi predpismi. Bude však potrebné postupne pristúpiť k zosúladeniu právnych predpisov s ustanoveniami dohovoru, a to buď ich novelizovaním, alebo vypracovaním nového návrhu zákona o ochrane nehmotného kultúrneho dedičstva. Vážené pani poslankyne, páni poslanci, prosím vás o súhlas s návrhom na vyslovenie súhlasu Národnej rady s Dohovorom na ochranu nehmotného kultúrneho dedičstva – UNESCO. Ďakujem.
Bugár, Béla, podpredseda NR SR (2019-09-24):
Pán spravodajca? Nie. Ďakujem. Prerušujem rokovanie o tomto bode programu. Budeme pokračovať v prerušenej rozprave v prvom čítaní o návrhu poslanca Žarnaya na vydanie zákona, ktorým sa dopĺňa zákon č. 138/2019 o pedagogických zamestnancoch (tlač 1621). Aj pán spravodajca, aj teda pán navrhovateľ sú na svojom mieste. Takže, pán spravodajca, nech sa páči, máte slovo. (Pokračovanie rokovania o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov , tlač 1621.)
Petrák, Ľubomír, poslanec NR SR (2013-12-04):
Druhý pozmeňujúci návrh podal pán poslanec Érsek, ktorý žiada hlasovať o všetkých bodoch osobitne. Pozmeňujúci návrh má 4 body. Poprosím dať hlasovať o prvom bode pozmeňujúceho návrhu pána poslanca Érseka.
T. Cabaj, podpredseda NR SR: (2009-10-27):
Gestorský výbor, výbor pre financie, rozpočet a menu, určil za spravodajcu pána poslanca Ivána Farkasa. Nech sa páči, pán poslanec, máte slovo.
Laššáková, Jana, podpredsedníčka NR SR (2014-09-09):
Ďakujem pekne, pán minister, poprosím vás, zaujmite miesto určené pre navrhovateľov. A dávam slovo spravodajcovi, členovi výboru pre sociálne veci, poslancovi Viliamovi Jasaňovi, aby informoval Národnú radu o výsledku prerokovania návrhu vlády vo výbore. Nech sa páči, pán poslanec, máte slovo.
Glváč, Martin, podpredseda NR SR (2017-05-17):
S reakciou pani podpredsedníčka Nicholsonová.
Glváč, Martin, podpredseda NR SR (2019-05-09):
Pán poslanec Dostál.
Hrnčiar, Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomných 142, za 107, proti 6, zdržalo sa 28, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Končím možnosť nahlásiť sa do rozpravy. Vyhlasujem rozpravu za skončenú. Pristúpime k hlasovaniu ako o celku.
Mojš, Milan, poslanec NR SR (2012-06-20):
Pán predseda, teraz budeme hlasovať o ostatných bodoch zo spoločnej správy 1, 2, 3, 4 s odporúčaním gestorského výboru schváliť.
Grendel, Gábor, podpredseda NR SR (2022-05-03):
Pán poslanec Kamenický.
Grendel, Gábor, podpredseda NR SR (2021-10-19):
Pán poslanec Ľuboš Krajčír.
Muránsky, Peter, poslanec NR SR (2011-07-12):
Teraz odporúčam, pán predsedajúci, hlasovať o tom, že prerokujeme vládny návrh zákona v treťom čítaní.
Zmajkovičová, Renáta, podpredsedníčka NR SR (2013-10-24):
Pán poslanec Kuffa s reakciou.
Danko, Andrej, podpredseda NR SR (2023-12-15):
Pán poslanec Sabo.
Vaňová, Jarmila, poslankyňa NR SR (2022-02-02):
Ďakujem, pán predseda. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2011-06-28):
Panie poslankyne, páni poslanci, sme v treťom čítaní. Nie, nehlasujeme, nevšímajte si časomieru na svetelnej tabuli. (Ruch v sále.) Panie poslankyne, páni poslanci, prerokovávame zákon v treťom čítaní.
B. Bugár, podpredseda NR SR: (2006-04-19):
(Hlasovanie.) Prítomných 126, za 85, proti 14, zdržalo sa 24 poslancov, 3 nehlasovali. Sme v treťom čítaní. Otváram rozpravu v rámci tretieho čítania a pýtam sa, či sa hlási niekto do rozpravy s legislatívnotechnickými a jazykovými úpravami. Konštatujem, že nie je to tak. Vyhlasujem rozpravu za skončenú. Nech sa páči.
Paška, Pavol, predseda NR SR (2013-09-19):
Dobre, ďakujem pekne. Nech sa páči, pani spravodajkyňa.
J. Laššáková, poslankyňa: (2008-06-17):
Ústavnoprávny výbor Národnej rady Slovenskej republiky uznesením z 10. júna tohto roku ma určil za spravodajkyňu k vládnemu návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a o zmene a doplnení niektorých zákonov, ktorý máme ako tlač č. 642. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona sa predkladá podľa Plánu legislatívnych úloh vlády Slovenskej republiky. Konštatujem, že návrh zákona obsahuje z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v legislatívnych pravidlách. Dôvodová správa uvádza, že návrh zákona je v súlade s Ústavou Slovenskej republiky a medzinárodnými zmluvami, ktorými je Slovenská republika viazaná, a právom Európskych spoločenstiev a nebude maž dopad na štátny rozpočet, rozpočty obcí alebo rozpočty vyšších územných celkov, nebude mať vplyv na zamestnanosť ani na tvorbu pracovných miest. Pripojená doložka zlučiteľnosti návrhu zákona s právom Európskych spoločenstiev a s právom Európskej únie spĺňa náležitosti určené v čl. 3 legislatívnych pravidiel tvorby zákonov. Vyplýva z nej, že problematiku  návrhu právneho predpisu je upravená v práve Európskych spoločenstiev a v práve Európskej únie, záväzky Slovenskej republiky vo vzťahu k Európskym spoločenstvám a Európskej únie sú bezpredmetné. Zo znenia návrhu zákona je zrejmý účel navrhovanej úpravy. Pán minister vo svojom vystúpení zdôvodnil podrobne, čo je cieľom a zámerom predloženého návrhu Občianskeho súdneho poriadku. Skutočne jeho cieľom je zrýchliť konanie a vylepšiť doteraz existujúci stav. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 654 z 29. mája tohto roku podľa § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 4. septembra 2008 a v gestorskom výbore do 5. septembra 2008. Predniesla som spravodajskú informáciu. Prosím, pán predseda, otvorte rozpravu.
Bíreš, Jozef, dočasne poverený minister pôdohospodárstva a rozvoja vidieka SR (2023-06-22):
Ďakujem. Určite to stretnutie s kompetentným ministrom je namieste.
Laurenčík, Milan, podpredseda NR SR (2021-10-21):
Teraz v rozprave vystúpi pán poslanec Radovan Sloboda, nech sa páči.
Grendel, Gábor, podpredseda NR SR (2023-03-21):
Vyhlasujem rozpravu za skončenú. Chce vystúpiť ešte v záverečnom slove pán navrhovateľ? Nie. Pán spravodajca takisto nie. Prerušujem rokovanie o tomto bode programu. Nasledujúcim bodom je prvé čítanie o návrhu poslancov Rastislava Schlosára a Martina Beluského na vydanie zákona, ktorým sa mení a dopĺňa zákon č. 300/2005 Trestný zákon v znení neskorších predpisov a ktorým sa menia niektoré zákony. Návrh zákona je uverejnený ako tlač 1375, návrh na jeho pridelenie na prerokovanie výborom je v rozhodnutí č. 1444. Dávam slovo pánovi poslancovi Rastislavovi Schlosárovi, aby návrh zákona uviedol. (Rokovanie o návrhu poslancov Národnej rady Slovenskej republiky Rastislava Schlosára a Martina Beluského na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia niektoré zákony , tlač 1375.)
Paška, Pavol, predseda NR SR (2013-10-16):
Hlasujeme. (Hlasovanie.) 141 prítomných, 58 bolo za, 81 proti, 2 sa zdržali. Návrh sme neschválili.
Laurenčík, Milan, poslanec NR SR (2017-12-13):
Ďakujem za slovo, pán predsedajúci, chcel by som poprosiť, pri tlači 700, hlasovanie č. 170 som bol proti a hlasovacie zariadenie ma vykazuje, že som hlasoval za. Chcel by som požiadať o uvedenie opravy do zápisu. A keď už mám slovo, tak isto sa pripájam a všetkým kolegom želám krásne Vianoce a do nového roku hodne zdravia.
Nachtmannová, Oľga, poslankyňa NR SR (2013-09-18):
Ďakujem za slovo. Pán poslanec Lipšic, chápem vaše zúfalstvo a frustráciu. To vás však neoprávňuje hrubo urážať ženy z nášho klubu, lebo vy ste vyslovene povedali aj o poslankyniach. Ako by sa asi cítila vaša manželka, o ktorej predpokladám, že nepije, keby ju podobný narcis ako vy obvinili z toho, z čoho ste obvinili vy nás. Ja osobne si takéto, aj s kolegyňami, takéto urážky vyprosujem. Čo si to vôbec voči nám ženám dovoľujete?! Ste ženatý, možno máte aj dcérku. Je to vrchol drzosti, čo ste tu vo svojej výpovedi povedali. Skutočne sa to nás žien v klube dotklo. Je to ozaj z vašej strany plytké, úbohé, ale z vašej strany sa, žiaľbohu, asi nič iné čakať nedá. (Potlesk.)
Blaha, Ľuboš, podpredseda NR SR (2023-12-14):
Ďakujem pekne, pani podpredsedníčka vlády. S doplňujúcou otázkou pán poslanec Pročko.
Kazda, Radovan, poslanec NR SR (2022-03-17):
Ďakujem. Vážený pán predsedajúci, vážené panie poslankyne, vážení páni poslanci, predseda Národnej rady Slovenskej republiky rozhodnutím č. 985 zo 17. marca 2022 pridelil výboru pre hospodárske záležitosti návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony (tlač 951), s tým, že o výsledku prerokovania uvedeného návrhu bude informovať Národnú radu Slovenskej republiky. Výbor pre hospodárske záležitosti prerokoval návrh vlády na skrátené legislatívne konanie na svojej 102. schôdzi dňa 17. marca 2022. Uznesením č. 294 odporučil Národnej rade Slovenskej republiky tento návrh schváliť s tým, že prvé, druhé a tretie čítanie sa uskutočnia na 60. schôdzi Národnej rady. Vážený pán predsedajúci, otvorte, prosím, rozpravu.
M. Hort, podpredseda NR SR: (2007-09-13):
A teraz dávam slovo spravodajcovi, ktorého určil navrhnutý gestorský výbor pre sociálne veci a bývanie, poslancovi Zoltánovi Horváthovi. Nech sa páči, pán spravodajca, môžete uviesť spravodajskú správu.
Ďuriš Nicholsonová, Lucia, podpredsedníčka NR SR (2017-06-16):
Vyhlasujem teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásili sa dvaja páni poslanci: pán poslanec Krajniak, pán poslanec Beluský. Pán poslanec Krajniak, máte slovo.
Hrnčiar, Andrej, podpredseda NR SR (2018-02-09):
Vážené panie poslankyne, vážení páni poslanci, otváram rokovanie 27. schôdze Národnej rady Slovenskej republiky, ktorá bola zvolaná podľa čl. 83 ods. 2 a § 17 ods. 2 zákona o rokovacom poriadku na žiadosť skupiny tridsiatich troch poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Konštatujem, že sa prezentovalo 102 poslancov, teda Národná rada je uznášaniaschopná. Na 27. schôdzi budú overovateľmi poslanci Peter Šuca a Jana Cigániková. Náhradníkmi budú poslanci Stanislav Kmec a Peter Pčolinský. O ospravedlnenie účasti na rokovaní na 27. schôdzi Národnej rady Slovenskej republiky požiadali poslanci: Alena Bašistová, Igor Janckulík, Natália Milanová a Stanislav Mizík, Eva Smolíková, Zuzana Zimenová. O ospravedlnenie z dôvodu práceneschopnosti požiadal poslanec Ladislav Andreánsky, na zahraničnej pracovnej ceste je poslanec Anton Hrnko. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 856, návrh na prijatie uznesenia Národnej rady k dlhodobému plánu a aktuálnemu stavu modernizácie Ozbrojených síl Slovenskej republiky. Podaný návrh bol podľa § 17 ods. 3 zákona o rokovacom poriadku pridelený na prerokovanie výboru pre obranu a bezpečnosť. Taktiež bol zaslaný vláde na zaujatie stanoviska. Teraz dávam hlasovať o návrhu programu 27. schôdze Národnej rady . Prosím, prezentujme sa a hlasujme. (Hlasovanie.) Prítomných 121, za 120, proti nikto, nezdržal sa nikto, nehlasoval 1. Konštatujem, že sme program 27. schôdze Národnej rady schválili. Podávam procedurálny návrh, aby sme dnes rokovali aj po 16.00 hodine až do úplného prerokovania tohto jediného bodu programu vrátane hlasovania s tým, že obedňajšia prestávka bude trvať od 12. do 13. hodiny. Prosím prezentujme sa a hlasujme. (Hlasovanie.) Prítomných 121, za 87, proti 31, zdržali sa 2, nehlasoval 1. Konštatujem, že tento procedurálny návrh bol schválený, čiže budeme rokovať až do skončenia tejto s hodinovou prestávkou od 12.00 do 13.00 hodiny. Teraz pristúpime k samotnému rokovaniu o schválenom bode programu tejto schôdze, ide o tlač 856. Dávam slovo poslancovi Richardovi Vašečkovi a prosím ho, aby za skupinu poslancov návrh uviedol. (Rokovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k dlhodobému plánu a aktuálnemu stavu modernizácie Ozbrojených síl Slovenskej republiky , tlač 856.)
Šefčík, Marek, poslanec NR SR (2023-02-03):
Ďakujem pekne za slovo. Richard Vašečka, ty si vystúpil a v jednom momente si hovoril o mojich emóciách a racionalite a potom chvíľu na to si ty dal emócie do toho, keď si sa rozčúlil nad tým, že nám predsa alebo tebe nikto nebude diktovať, čo ty máš, čo ty nemáš predkladať. No ja by som sa tohto momentu chytil a upozornil na jednu vec. Zo strany liberálov zaznieva, že aj teraz to pred chvíľou jeden z nich povedal, treba rešpektovať náš názor. A ja hovorím, že my rešpektujeme ten názor. Nemusíme s ním za každú cenu súhlasiť predsa, ale na druhej strane si pamätáme, keď tu aj jeden z predrečníkov hovoril o tom, že by sme sa mali venovať iným veciam, lebo strácame čas. My si pamätáme, ako strana SaS na istých veciach bola ochotná na niekoľko dní zablokovať parlament a nerokovali sme niekoľko dní. Nie niekoľko hodín, niekoľko dní sme nemohli rokovať, alebo museli sme rokovať až na ďalší deň, pretože spravodajkyňa odišla domov a takýmto spôsobom, nemyslím teraz vás, ale spravodajkyňa vtedy zablokovala takýmto spôsobom parlament. Takže ten argument neobstojí. Áno, zopakujem, nech zaznie váš názor, ale my nie sme povinní s ním za každú cenu súhlasiť. Nech sa páči. Rešpektujeme a my chceme, aby ste rešpektovali aj vy náš názor a keď bude väčšinový, tak chceme, aby ste rešpektovali aj to, keď prejde. Ďakujem.
Paška Pavol, predseda NR SR (2012-09-19):
(Hlasovanie.) 141 prítomných, 90 za, 50 sa zdržalo, 1 nehlasoval. Návrh sme schválili.
Laššáková, Jana, podpredsedníčka NR SR (2012-07-03):
Vyhlasujem všeobecnú rozpravu za skončenú. Pýtam sa predkladateľa, chce zaujať stanovisko, nech sa páči, k rozprave.
Číž, Miroslav, podpredseda NR SR (2015-09-22):
Pán kolega, dovoľte, aby som vás prerušil, ale je sedemnásta hodina, kedy prerušujeme rokovanie schôdze a pristupujeme k hlasovaniu o prerokovaných bodoch programu. Máte na minútu, na dve ešte, alebo na dlhšie?
Laurenčík, Milan, podpredseda NR SR (2022-03-16):
Ďakujem. Jedna faktická poznámka, nech sa páči, pán poslanec Marián Viskupič.
P. Hrušovský, predseda NR SR: (2004-10-20):
(Hlasovanie.) 140 prítomných, 70 za, 45 proti, 25 sa zdržalo. Návrh sme neschválili.
Laurenčík, Milan, podpredseda NR SR (2021-06-15):
Pani poslankyňa, máte reagovať na pána predsedu vlády. (Povedané so smiechom.)
M. Hort, podpredseda NR SR: (2010-02-04):
Otváram rozpravu. Chcel by som konštatovať, že do rozpravy sa prihlásili písomne traja poslanci: pán poslanec Pásztor z SMK, pán poslanec Ivančo z SDKÚ – DS, pán poslanec Slafkovský z SDKÚ – DS. Po ich vystúpeniach a prípadných faktických poznámkach bude možné sa prihlásiť do rozpravy  ústne. Slovo má pán poslanec Pásztor. Nech sa páči.
A. Belousovová, podpredsedníčka NR SR: (2008-06-20):
Pán navrhovateľ, chcete zaujať stanovisko? Nech sa páči, máte slovo.
Kollár, Boris, predseda NR SR (2021-10-21):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce k rozprave zaujať stanovisko navrhovateľ? Nie. Ďakujem. Prerušujem rokovanie o tomto bode programu. Teraz pristúpime k rokovaniu o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva . Návrh je uvedený ako tlač 748 a máte ho aj rozdaný. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Prerušujem rokovanie o tomto bode programu. Nasleduje ďalší bod programu, ktorým je návrh na voľbu člena Rady pre štátnu službu . Návrh má parlamentnú tlač 746. Dávam slovo členke výboru pre sociálne veci poslankyni Lucii Drábikovej, aby návrh uviedla a informovala Národnú radu o výsledku prerokovania návrhu vo výbore.
Grendel, Gábor, podpredseda NR SR (2020-06-09):
S reakciou na faktické poznámky pani poslankyňa Cigániková.
Zmajkovičová, Renáta, podpredsedníčka NR SR (2013-11-28):
Ďakujem, pán podpredseda vlády. Dávam slovo spoločnej spravodajkyni z výboru pre financie a rozpočet poslankyni Eve Hufkovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Pani spravodajkyňa, máte slovo.
Hrušovský, Pavol, podpredseda NR SR (2011-03-23):
Hlasujeme o návrhu prideliť zákon na prerokovanie výborom, určiť gestorský výbor, ako aj lehotu, v ktorom majú výbory zákon prerokovať. (Hlasovanie.) 146 prítomných, 81 za návrh, 63 sa zdržalo, 2 nehlasovali. Návrh sme schválili. Teraz poprosím pani poslankyňu Cibulkovú, aby z poverenia výboru pre kultúru a médiá predložila Národnej rade návrh k prerokovávanému návrhu zákona, ktorým sa mení a dopĺňa zákon o periodickej tlači, zákon, ktorým sa mení a dopĺňa zákon o vysielaní a retransmisii a ktorým sa menia a dopĺňa zákon o telekomunikáciách, ktorý prerokovávame ako tlač 281. Pani poslankyňa, máte návrh. (Hlasovanie o vládnom návrhu zákona, ktorým sa mení a dopĺňa zákon č. 167/2008 Z. z. o periodickej tlači a agentúrnom spravodajstve a o zmene a doplnení niektorých zákonov (tlačový zákon) a ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 281.)
Hrnčiar, Andrej, podpredseda NR SR (2016-03-23):
Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby Národnej rade oznámil výsledky tajného hlasovania.
Paška, Pavol, predseda NR SR (2013-06-28):
Pekný deň želám, dámy a páni. Poprosím vás o registráciu v hlasovacích zariadeniach, budeme hlasovať o prerokovaných bodoch. Pán poslanec Hraško uvedie v prvom čítaní hlasovanie o návrhu skupiny poslancov na vydanie zákona č. 372 o priestupkoch, je to tlač 548. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov , tlač 548.)
Kuffa, Štefan, poslanec NR SR (2013-05-23):
Ďakujem za slovo. Som rád, že sa otvorila táto problematika. Ja som aj osobne s kolegom Hlinom o tom rozprával po tom zásahu. Bol som nad tým pohoršený, aký ten zásah bol. Videl som to na tom videu, tak súkromne mi to ukazoval. Naozaj tu ten zásah tej polície alebo, povedal by som, niektorých tých policajtov bol neprimeraný a možno až príliš horlivý pri takomto zásahu. Tí policajti určite vedeli, že je to poslanec Národnej rady. Ak sa to stane poslancovi Národnej rady v tejto našej krajine, tak potom ako vyzerajú tie zásahy niektorých policajtov voči bežným občanom? Aj tento zásah naozaj bol neprimeraný. A tie údery do hlavy a tie údery, ktoré tam aj absolvoval náš kolega, boli naozaj veľmi neprimerané. Jedna vec, ktorú chcem tu pripomenúť, keď tu spomínal kolega rokovací poriadok. Ja ho tiež pripomínam. Je potrebné, aby sme sa nad tým zamysleli, že ak chceme premietať tieto filmy tu v tejto snemovni, tak v rokovacom poriadku to nemáme schválené. Ja to opakovane hovorím. A dovolím si to aj pri tejto príležitosti to pripomenúť. V zmysle rokovacieho poriadku § 27 ods. 7 rečník spravidla hovorí vo voľnom prejave, vo voľnom prednese, pričom má možnosť nahliadať do svojich poznámok. Obávam sa jednej veci, že príde sem niekto z poslancov a pustí nám tu veľakrát, mohol by to byť aj nevhodný film, a bude nás tu týrať celovečerným filmom a môže sa sem postaviť, ale to nie je rozprava, rozprava je o niečom inom a nemá to byť premietanie filmov. Ďakujem.
Grendel, Gábor, podpredseda NR SR (2021-07-23):
S faktickou poznámkou pán poslanec Milan Mazurek.
P. Hrušovský, predseda NR SR: (2004-10-19):
(Hlasovanie.) 128 prítomných, 127 za, 1 nehlasoval. Pripomienku pod bodom 1 sme schválili. Prosím, ďalší návrh. L. Martinčeková, poslankyňa: Pán predsedajúci, dajte, prosím, hlasovať o pripomienkach pána prezidenta a to o bode 2 a 3 spoločnej správy s odporúčaním gestorského výboru schváliť, ale zoberte do úvahy moje vystúpenie v rozprave. Ďakujem.
Bugár, Béla, podpredseda NR SR (2016-11-22):
Nech sa páči, prezentujme sa a hlasujme. (Hlasovanie.) Prítomných 143 poslancov, za 81, proti 13, zdržalo sa 49 poslancov. Tieto body zo spoločnej správy sme schválili. Nech sa páči.
Jurčík, Ľudovít, poslanec NR SR (2011-06-01):
Ďakujem. Návrh Výboru Národnej rady Slovenskej republiky pre hospodárstvo, výstavbu a dopravu na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 12. mája 2011 pod č. 131. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2, § 86 rokovacieho poriadku Národnej rady Slovenskej republiky. Ďakujem.
P. Hrušovský, predseda NR SR: (2004-09-09):
(Hlasovanie.) 137 prítomných, 70 za, 3 proti, 57 sa zdržalo, 7 nehlasovalo. Návrh sme schválili. Prosím ďalší návrh. K. Mitrík, poslanec: Vážený pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie, rozpočet a menu a výboru pre verejnú správu. Ďalej aby týmto hlasovaním za gestorský výbor určila výbor pre verejnú správu a určila lehoty na prerokovanie zákona do 32 dní a gestorskému výboru do 34 dní od jeho prerokovania v prvom čítaní na schôdzi Národnej rady.
A. Belousovová, podpredsedníčka NR SR: (2009-09-09):
Nasledujúcim bodom je prvé čítanie o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov  v znení neskorších predpisov a zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov . Návrh zákona je pod tlačou č. 1161 a návrh na jeho pridelenie na prerokovanie výborom je v rozhodnutí 1194. Znovu odovzdávam slovo pánovi poslancovi Petrovi Gaburovi, aby návrh zákona uviedol.
Sulík, Richard, predseda NR SR (2011-02-11):
Pán poslanec Kaliňák, prosím vás, reagujte na rečníka, dobre?
Laššáková, Jana, podpredsedníčka NR SR (2015-04-22):
S reakciou pani poslankyňa Žitňanská, nech sa páči.
Hrnčiar, Andrej, podpredseda NR SR (2018-05-16):
Prosím, prezentujme sa a hlasujme. (Hlasovanie.) Prítomných 142, za 108, proti nikto, zdržalo sa 34. Konštatujem, že sme schválili návrh novely zákona č. 219/1996 Z. z. o ochrane pre zneužívaním alkoholických nápojov. Pristúpime k hlasovaniu o návrhu na prijatie uznesenia Národnej rady Slovenskej republiky k zmene Legislatívnych pravidiel tvorby zákonov a k zmene Elektronickej formy podávania a doručovania materiálov Národnej rade Slovenskej republiky (tlač 976). Najskôr budeme hlasovať o pozmeňujúcom návrhu poslankyne Anny Zemanovej. Prosím, prezentujme sa a hlasujme. (Hlasovanie.) Prítomných 141, za 49, proti 36, zdržalo sa 55, nehlasoval 1. Konštatujem, že sme tento návrh neschválili. Teraz budeme hlasovať o návrhu uznesenia, ako je uvedený v tlači 976. Prosím, prezentujme sa a hlasujme. (Hlasovanie.) Prítomných 141, za 139, proti nikto, zdržal sa 1, nehlasoval 1. Konštatujem, že sme uvedený návrh schválili. Teraz budeme hlasovať o návrhu poslancov, ktorí navrhujú, aby sa voľba člena Rady pre vysielanie a retransmisiu vykonala tajným hlasovaním. Prosím, prezentujme sa a hlasujme. (Hlasovanie.) Prítomných 141, za 90, proti 50, zdržal sa 1. Konštatujem, že sme uvedený návrh schválili. Pristúpime k tajnému hlasovaniu o návrhu na voľbu člena Rady pre vysielanie a retransmisiu (tlač 929), ktoré vykonáme spolu s opakovanou voľbou kandidátov na členov disciplinárnych senátov (tlač 906). Tajné hlasovania vykonáme na troch hlasovacích lístkoch. Svoju voľbu vyjadrite tak, že na každom hlasovacom lístku pri každom... Procedurálny návrh, pán poslanec Bernaťák.
Pellegrini, Peter, predseda NR SR (2024-02-08):
Prezentujme sa a hlasujme o bode 296 druhého pozmeňovacieho návrhu poslanca Galka. (Hlasovanie.) Prítomných 128 poslancov, za 14, proti 77, 35 sa zdržalo, 2 nehlasovali. Bod sme neschválili.
S. Kahanec, poslanec: (2007-09-18):
Takisto tam spomínala obetu a schopnosť obetovať. Obeta je určite činnosť ušľachtilá vtedy, keď je človek schopný obetovať sa za druhého alebo obetovať sa vôbec pre spoločnosť. Akurát, že tá obeta, ktorú spomínala, bola „obeta“. Bola to „obeta“, kde nemali problém tí, ktorí tieto zmeny pripravujú a ktorí pripravujú zmeny v podmienkach sporenia. Nemajú problém obetovať záujmy sporiteľov, ktorých je takmer 1,6 milióna, a nemajú problém obetovať to z účtov súkromných sporiteľov. No, z cudzieho sa ľahko rozhadzuje a z cudzieho sa ľahko rozdáva. A hneď nadviažem na to, čo takisto uviedla, že keď všetky tieto veci idú na rozdávanie, tak to je veľmi zlé. Keď by išli na veci, ktoré by boli principiálne a solidárne, myslím si, že to by ešte mohlo nájsť pochopenie v prípade nutnosti niektorých krokov. Ale opačne, to snáď nie. Najhoršie je to, že nám nezáleží na vlastných deťoch.
Laššáková, Ľubica, poslankyňa NR SR (2024-06-12):
Pán predsedajúci, hlasovali sme o všetkých pozmeňujúcich návrhoch, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Blahová, Natália, poslankyňa NR SR (2017-03-22):
Dobré ráno. Vážený pán predsedajúci, vážené panie poslankyne, vážení páni poslanci, z poverenia Výboru Národnej rady Slovenskej republiky pre ľudské práva a národnostné menšiny predkladám správu gestorského výboru o prerokovaní predmetnej správy vo výbore. Predseda Národnej rady Slovenskej republiky svojím rozhodnutím č. 447 pridelil správu verejného ochrancu práv na prerokovanie Výboru Národnej rady pre ľudské práva a národnostné menšiny s tým, že ako gestorský výbor podá Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre ľudské práva a národnostné menšiny rokoval o správe 14. marca 2017 a prijal k nej uznesenie č. 44, v ktorom odporúčal, aby Národná rada zobrala správu na vedomie. Zároveň gestorský výbor poveril mňa ako spravodajkyňu, aby som predložila návrh na uznesenie Národnej rady v znení: Národná rada Slovenskej republiky berie správu verejného ochrancu práv (tlač 424) na vedomie. Pán predsedajúci, prosím, otvorte rozpravu k tomuto bodu programu.
Pellegrini, Peter, predseda NR SR (2024-01-09):
Poprosím pána predsedu výboru, aby netelefonoval v rokovacej sále. (Reakcia z pléna. Potlesk.) Pán poslanec Jakab.
Jurinová, Erika, podpredsedníčka NR SR (2015-05-21):
Ďakujem, pán minister. Na vaše vystúpenie sú dve reakcie. Uzatváram možnosť prihlásiť sa s faktickou poznámkou. Nech sa páči, pán poslanec Hlina.